Ja s’han obert de nou els jocs infantils de la plaça Cronista Chabret
09 de novembre 2018

​El departament de Manteniment de l'Ajuntament de Sagunt continua amb el pla de millora de les places públiques i jocs infantils del municipi. En aquesta ocasió, les millores s'han escomès en la plaça Cronista Chabret, en la qual s'ha pavimentat de nou el sòl. A més de possibles millores en les instal·lacions de les places públiques, des de Manteniment també s'estan revisant els elements que componen els parcs perquè complisquen amb les condicions de seguretat convenients.

El regidor de Manteniment, Pepe Gil, ha explicat que **“seguint amb els plans que té el departament de Manteniment de millora de les instal·lacions de jocs infantils en tot el municipi, hui hem acabat unes obres en una de les dues zones que hi ha en la plaça de la Glorieta; fa unes setmanes acabem una de les quals està dedicada als més xicotets, i la d'ara per a més majors. Bàsicament les obres han consistit a adequar el sòl que hi havia, que era de rajoles, i estem substituint-lo en tots els llocs a poc a poc, progressivament, per una capa uniforme amb colors que fan més vistosa la zona i més agradable, a més d'evitar els problemes que havien de poder doblegar-se el peu amb les rajoles que a vegades podien quedar-se una mica soltes i podien causar molèsties”.**

Per tant, el parc infantil de Cronista Chabret queda obert per a que puguen aprofitar este espai, ja renovat, els xiquets i les xiquetes del municipi.

  

![](/media/y4jozev1/82_c_img_4291.jpg)  
  

*   [](http://www.facebook.com/sharer.php?u=https://aytosagunto.es/va/actualitat/ja-s-han-obert-de-nou-els-jocs-infantils-de-la-placa-cronista-chabret/ "Facebook")
*   [](http://twitter.com/share?url=https://aytosagunto.es/va/actualitat/ja-s-han-obert-de-nou-els-jocs-infantils-de-la-placa-cronista-chabret/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ja-s-han-obert-de-nou-els-jocs-infantils-de-la-placa-cronista-chabret/ "Linked In")
*   [](mailto:?body=https://aytosagunto.es/va/actualitat/ja-s-han-obert-de-nou-els-jocs-infantils-de-la-placa-cronista-chabret/)